
        Forord

        Arbeidsrettsboka er skrevet for det praktiske arbeidslivet og behandler ansettelse, vern mot diskriminering, krav til arbeidsmiljøet, arbeidsgivers styringsrett, arbeidstakers lojalitetsplikt, opphør av arbeidsforholdet på grunn av eget forhold og virksomhetens forhold, virksomhetsoverdragelse og kollektiv arbeidsrett.

        Først og fremst vil jeg rette en helt spesiell takk til min mor, amanuensis Inger Benson. Uten din innsats hadde ikke Arbeidsrettsboka blitt publisert. For det første var det du som fremsatte ideen om å ⁠skrive denne boka. Den var først tenkt som et fellesprosjekt, men på grunn av at du var prorektor ved Høgskolen i ⁠Bodø en periode, ble boka skrevet av meg. For det andre har du gitt et betydelig bidrag til Arbeidsrettsboka. Dine forelesningsnotater og årelange erfaring som foreleser i ⁠arbeidsrett har vært til uvurderlig hjelp under skriveprosessen. Det gjelder spesielt kapitlene om diskriminering og arbeidsmiljø. For det tredje har du lest grundig gjennom manuset en rekke ganger og kommet med forslag til både faglige så vel som språklige forenklinger av manuset. Tusen takk.

        Jeg vil også takke min far, advokat Tore Benson. Du har gitt meg mange verdifulle faglige råd og tips. Du har også bidratt med korrekturlesning og fremsatt forslag til språklige forenklinger av manuset. Det har bidratt til å ⁠gjøre boka mer lettlest.

        Jeg vil også takke John, Ingrid, Anne-Lise, Edna, Kristin og Marit i ⁠Advokatfirmaet Holm og Benson ANS som på hver sin måte har lagt til rette for at jeg har kunnet skrive denne boka.

        Jeg vil også takke mine venner og kollegaer for faglige diskusjoner og råd under skriveprosessen. Likeledes vil jeg takke medlemmene av Arbeidsrettsgruppen i ⁠Eurojuris Norge AS, som jeg er leder for, for mange lange og faglig verdifulle diskusjoner om arbeidsrett.

        Jeg vil også takke alle som har vært studenter i ⁠arbeidsrett ved Høgskolen i ⁠Bodø. Dere har bidratt med tips, råd og verdifulle eksempler fra det praktiske arbeidsliv. Jeg håper også fremtidige studenter i ⁠arbeidsrett kan bidra med å ⁠gjøre neste utgave av boka enda mer spennende.

        Sist men ikke minst vil jeg rette en stor takk til Fagbokforlaget. Forlagsredaktør Marit Hatleskog, forlagskonsulent Bente Getz Sollie, markedskonsulent Anne-Cathrine Nyberg og produksjonskoordinator Magdalena Skowronska har på hver deres måte bidratt til å ⁠få Arbeidsrettsboka utgitt på kort tid.

        Bodø, januar ⁠2008 

        Thomas Benson

       
        Forord 2. utgave

            Arbeidsrettsboka 2. utgave er fortsatt skrevet for det praktiske arbeidslivet og behandler ansettelse, vern mot diskriminering, krav til arbeidsmiljøet, arbeidsgivers styringsrett, arbeidstakers ytringsfrihet, opphør av arbeidsforholdet på grunn av eget forhold og virksomhetens forhold, virksomhetsoverdragelse og kollektiv arbeidsrett.

            Jeg har foretatt lovoppdateringer og inntatt nye dommer i ⁠2. utgave. Reglene om permittering er inntatt i ⁠boka. Likeså er temaet tilrettelegging av arbeidstakere med redusert arbeidsevne undergitt en grundigere behandling.

            Jeg vil rette en helt spesiell takk til min mor, Inger Benson. Uten din innsats ville heller ikke denne utgaven av Arbeidsrettsboka blitt publisert.

            Jeg vil også takke mine venner og kollegaer for faglige diskusjoner og råd under skriveprosessen. Jeg vil også takke alle som har vært studenter jeg har hatt i ⁠arbeidsrett for verdifulle bidrag til diskusjoner om arbeidsrett. Dere har bidratt med tips, råd og verdifulle eksempler fra det praktiske arbeidsliv. Jeg håper også fremtidige studenter i ⁠arbeidsrett kan bidra med å ⁠gjøre neste utgave av boka enda mer spennende.

            Bodø, januar 2014 

            Thomas Benson

           
        
        Forord 3. utgave

            Arbeidsrettsboka 3. ⁠utgave er fortsatt skrevet for det praktiske arbeidslivet. Jeg har denne gangen også tatt inn statsansatteloven. Embetsmenns stillingsvern er ikke behandlet. Jeg har foretatt lovoppdateringer og inntatt nye dommer.

            Jeg vil rette en spesiell takk til Trine Skjelstad Jensen som har bistått i ⁠betydelig grad til utgivelsen av 3. ⁠utgaven.

            Jeg vil takke alle mine traineer på advokatkontoret som hver på deres måte har bidratt til utgivelsen.

            Jeg vil også på nytt takke mine venner og kollegaer for faglige diskusjoner og råd under skriveprosessen. Jeg vil også takke alle nye studenter som jeg har hatt i ⁠arbeidsrett for verdifulle bidrag til diskusjoner om arbeidsrett. Dere har bidratt med tips, råd og verdifulle eksempler fra det praktiske arbeidsliv. Jeg håper også fremtidige studenter i ⁠arbeidsrett kan bidra med å ⁠gjøre neste utgave av boka enda mer spennende.

            Sist men ikke minst vil jeg rette en stor takk til Fagbokforlaget. Forlagsredaktør Marit Hatleskog og produksjonskoordinator Magdalena Richert som har bidratt til å ⁠få Arbeidsrettsboka utgitt på kort tid.

            Bodø, april 2019

            Thomas Benson

           
        
        Forord 4. utgave

            Arbeidsrettsboka 4. ⁠utgave er fortsatt skrevet for det praktiske arbeidslivet. 

            Jeg vil rette en spesiell takk til Henrik Holm Ellingsen som har bistått i ⁠betydelig grad til utgivelsen av 4. ⁠utgaven.

            Jeg vil takke alle mine traineer på advokatkontoret som hver på sin måte har bidratt til utgivelsen.

            Jeg vil også på nytt takke mine venner og kollegaer for faglige diskusjoner og råd under skriveprosessen. Jeg vil også takke alle nye studenter som jeg har hatt i ⁠arbeidsrett, for verdifulle bidrag til diskusjoner om arbeidsrett. Dere har bidratt med tips, råd og verdifulle eksempler fra det praktiske arbeidsliv. Jeg håper også fremtidige studenter i ⁠arbeidsrett kan bidra med å ⁠gjøre neste utgave av boka enda mer spennende.

            Sist, men ikke minst, vil jeg rette en stor takk til Fagbokforlaget og forlagsredaktør Astrid Marie Grov og prosjektkoordinator Agnieszka Orpel som har bidratt til å ⁠få Arbeidsrettsboka utgitt på kort tid.

            Bodø, august 2025

            Thomas Benson

